17. NŪDAĻA
Kū deļ mums dora rajona puorraugi?
Kristīšu Grīķu rokstūs bīži ir runuots par Barnabu i apustuli Puovulu, kas ceļuoja, apraudzeidami pyrmuos kristīšu draudzis. Deļkuo jī tū dareja? Jim nu vysys sirds interesēja ticeibys bīdru goreiguo lobkluojeiba. Puovuls saceja, ka gryb ”īt otkon.., un apraudzeit, kai īt brōlim”. Jis beja gotovs ceļuot symtim kilometru, lai tūs satyktu i styprynuotu. (Apostolu Dorbi 15:36.) Niule ceļojūšajim puorraugim ir taids pat mierkis.
Jī īsarūn, lai myus styprynuotu. Rajona puorraugs divys reizis godā apmeklej apmāram 20 draudzis, kotrā nu tom asūt pa vīnai nedeļai. Mes cīš daudz varim vuiceitīs nu itim pīredziejušajim bruolim i jūs sīvom. Jī ceņšās īpasazeit gon ar jaunim, gon ar padzeivuojušim kristīšim i ar lobu pruotu īt kūpā ar mums sludynuot i pīsadola myusu Bībelis nūdarbeibuos. Itī puorraugi kūpā ar draudzis vacuokajim apcīmoj draudzis lūcekļus, lai tūs styprynuotu, i soka uzmundrynūšys runys sapuļcēs i kongresūs. (Apostolu Dorbi 15:35.)
Jī par vysim interesejās. Rajona puorraugim cīš ryup draudžu goreigums. Jī sasateik ar vacuokajim i draudzis kolpuotuojim, lai nūvārtātu, kai draudzem īt goreigā ziņā, i dūtu praktiskus īteikumus, kas tim paleidzātu lobuok tikt golā ar sovim pīnuokumim. Jī paleidz pionerim vēļ lobuok izpiļdeit sovu kolpuošonu, kai i īpasazeist ar jaunim sludynuotuojim i interesejās par jūs goreigū izaugsmi. Vysi itī bruoli pošaizlīdzeigi kolpoj myusu lobā. (2. Korintīšim 8:23.) Mums ir juosekoj jūs ticeibys i dīvbijeibys paraugam.
Deļkuo rajona puorraugi apmeklej draudzis?
Kū mums dūd jūs apmekliejumi?
ltg_Latn ltg_Latn ltg_Latn ltg_Latn ltg_Latn ltg_Latn ltg_Latn